**Manuel Quintáns López**, nado en 1961, é un escritor galego, que foi un membro do Exército Guerrilheiro do Povo Galego Ceive. O 2 de febreiro de 1989, participou na primeira acción terrorista do grupo que provocou unha vítima mortal, polo cal foi detido ás poucas horas. En 1999 foi condenado a 72 anos de cárcere pola Audiencia Nacional.

Traxectoria
-----------

En 1994, a Audiencia Nacional impúxolle unha condena de 72 anos polo atentado perpetrado o 2 de febreiro de 1989 en Irixoa, no cal morreu un axente da Garda Civil, Benedicto García Ruzo, e foi ferido o seu compañeiro Antonio Pérez Freire. No atentado, o comando liderado por Josefa Rodríguez Porca secuestrou un vixilante xurado, rouboulle a arma e simulou un accidente de tráfico na estrada que une as localidades de Irixoa e Monfero. O obxectivo era chamar á Garda Civil e así facerse coas súas armas e uniformes. Cando os axentes chegaron ao lugar do presunto "accidente", comezou un tiroteo, resultando na morte dun deles. Segundo a declaración do garda civil foi Quintáns quen berrou "isto é unha trampa e ímosvos matar", e despois disparou contra el coa arma roubada ao garda xurado uns días antes.

Quintáns López foi detido ás poucas horas xunto a outro dos membros, Ramón Piñeiro Beiro, cando se atopaban agochados nun barranco preto da estrada. Foron descubertos coa pistola do vixilante xurado e a do garda civil morto. Quintáns López foi condenado xunto con outros oito integrantes do grupo terrorista: Josefa Rodríguez Porca, Francisco Javier Filgueira, Juan Carlos Deibe Varela, Manuel Irago Pereira, Alexandra de Queiroz Vaz Pinheiro, Francisco Xavier Niño Ricoy, Ramón Piñeiro Beiro e Eduardo Abad Loxo. Porén, non foi xulgado até 1999, xa que após súa detención quedou en liberdade. Cando se ditou a orde de busca e captura xa marchara vivir a México e non foi localizado até pasados catro anos. Cumpriu pena no cárcere de máxima seguridad de Alcalá-Meco (España) e en 1998 no Reclusorio Norte de México DF, ao ser solicitada a súa extradición.

### Como escritor

Durante a súa estadía no cárcere (tanto en México como en España) dedicouse a escribir contos e narracións breves. Algúns deles foron publicados en xornais mexicanos e obtivo algúns recoñecememtos literarios, como os dous segundos premios polas súas narracións breves no Premio Modesto R. Figueiredo de 2007 (por *Desartellados*) e 2009 (por *A movida*).

Obras
* *Planeta Inferno* (2007)
* *En cana* (2009)
* *Días de muertos: extracto del expediente de Jorge López Serrano* (2009)

Notas
-----

1. ↑  "Planeta Inferno Tapa blanda – data=14 setembro de 2007". Consultado o 2 de outubro de 2023.
2. ↑  "Juzgan a un ex guerrilheiro por el asesinato de un guardia civil en 1989". *La Voz de Galicia*. 28 de febreiro de 2003. Consultado o 2 de outubro de 2023.
3. 1 2 3 4  "A ex-militante do Exército Guerrilheiro 'Sefa' Rodríguez Porca, en liberdade definitiva". *Nós Diario*. 5 de decembro de 2013. Consultado o 2 de outubro de 2023.
4. ↑  "Josefa Rodríguez Porca, 83 años por atentado con muerte del Exército Guerrilleiro". *Faro de Vigo*. 22 de outubro de 2013. Consultado o 2 de outubro de 2023.
5. ↑  El ex guerrilheiro juzgado por matar a un guardia civil dice que disparó «a ciegas» Arquivado 24/10/2013, en Wayback Machine. La Voz de Galicia, 7/4/03
6. ↑  "Condenado a 72 años de cárcel un miembro del Exército Guerrilheiro por matar a un guardia civil". *El Mundo*. 27 de xuño de 2003. Consultado o 2 de outubro de 2023.

|  |  |
| --- | --- |
| Control de autoridades | 
* Wd: Q122914916
* WorldCat
* VIAF: 171811392
* BNE: XX4832561
* ISNI: 0000 0001 2076 2713
* LCCN: n2011044347

 |